**Gaëtan Haas** (s. 31. tammikuuta 1992 Bonfol, Sveitsi) on sveitsiläinen jääkiekkoilija, joka pelaa NLA-joukkue EHC Bielissä. Hän on pelipaikaltaan keskushyökkääjä ja laukoo oikealta.

Pelityyli
---------

Elite Prospects -sivuston Rafik Solimanin mukaan Haas on offensiivinen sentteri, joka pelaa luotettavasti ja fiksusti molempiin suuntiin. Hän on myös erinomainen ja nopea luistelija, joka luo hyvin tilanteita. Haasilla on hyvät kädet ja kiekolliset taidot. Hän näkee jään hyvin, mikä tekee Haasista myös hyvän ylivoimapelaajan, jolloin hän käyttää visiotaan hyväksi jakaessaan syöttöjä. Haasilla on myös johtajaominaisuuksia ja hän näyttää esimerkkiä mm. menemällä riistämään kiekkoa, takakarvaamalla ja blokkaamalla laukauksia. Haasista on johtavaksi pelaajaksi myös alivoimatilanteissa.

Ura
---

### Seuraura

Haas on EHC Bielin kasvatti. Hän voitti seurassa Elite Jr. B:n mestaruuden vuosina 2008 ja 2009. Haas debytoi Bielin miesten joukkueessa vain 17-vuotiaana kaudella 2009–2010, jolloin hän sai National League A:ssa tililleen 14 runkosarjaottelua tehopistein 2+1=3 ja seitsemän playout/karsintasarjan ottelua tehden yhden maalin. Kaudella 2010–2011 Haas pelasi liigassa 29 runkosarja- ja yhden playout-ottelun jääden ilman tehopisteitä. Hän pelasi miesten pelejä myös yhden ottelun lainalla sarjatasoa alempana National League B:n HC Ajoiessa. Ensimmäisellä kokonaisella NLA-kaudellaan 2011–2012 Haas teki 43 runkosarjaottelussa tehot 6+7=13 ja viidessä playoff-ottelussa yhden syöttöpisteen. Hän voitti runkosarjassa myös Bielin sisäisen tehotilaston lukemalla +5.

Kaudella 2014–2015 Haas nousi Bielin varakapteeniksi. Hän voitti Sveitsin Cupin syöttöpörssin ja jakoi pistepörssin voiton kolmen muun pelaajan kanssa tehoilla 1+5=6. Kaudella 2015–2016 Haas jakoi tehoilla 9+16=25 Bielin sisäisen pistepörssin kesken kauden kotimaahansa Ruotsiin palanneen Pär Arlbrandtin kanssa. Kaudella 2016–2017 hän oli joukkueen toiseksi paras pistemies Robbie Earlin jälkeen tehoilla 11+22=33.

Haas siirtyi kaudeksi 2017–2018 kolmivuotisella sopimuksella SC Berniin. Hän on herättänyt kauden aikana kiinnostusta myös NHL:ssä, jossa Haasista ovat tiettävästi kiinnostuneet Chicago Blackhawks, Calgary Flames ja Montréal Canadiens.

Huhtikuussa 2020 Haas teki vuoden jatkosopimuksen Edmonton Oilersin kanssa. Syyskuussa 2020 Oilers lainasi Haasin SC Berniin NHL-kauden 2020-2021 alkuun saakka.

Kesäkuussa 2021 Haas teki NLA-joukkue EHC Bielin kanssa viisivuotisen sopimuksen.

### Maajoukkueura

Haas edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Haas teki A-maajoukkuedebyyttinsä Deutschland Cupissa 7. marraskuuta 2014 Münchenissä turnauksen isäntäjoukkue Saksaa vastaan. Hän keräsi ottelusta teholukeman –1. Ensimmäisen A-maajoukkuemaalinsa Haas teki Euro Hockey Challengessa 8. huhtikuuta 2015 Genèvessä Venäjää vastaan.

Haas pelasi myös alle 20-vuotiaiden MM-kilpailuissa vuosina 2011 ja 2012, joista jälkimmäisessä turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Haas valittiin Tanskaa vastaan pelatun putoamissarjan ottelun päätteeksi Sveitsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuosina 2009 ja 2010, joista jälkimmäisessä turnauksessa hän toimi Sveitsin varakapteenina. Vuoden 2009 turnauksessa Haas voitti joukkueen sisäisen tehotilaston lukemalla +2. Hänet valittiin Norjaa vastaan pelatun putoamissarjan ottelun päätteeksi Sveitsin ottelun parhaaksi pelaajaksi.

Haas pelasi myös alle 19-vuotiaiden World Junior A Challengessa vuonna 2010, jolloin hän voitti pronssia. Haas edusti myös Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2009, jolloin hän voitti hopeaa. Yhteensä Haas on pelannut 34 nuorten ja 62 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | EHC Biel | Elite Jr. B | 32 | 7 | 20 | 27 | 36 | 4 | 1 | 4 | 5 | 4 |
| 2008–2009 | EHC Biel | Elite Jr. B | 15 | 10 | 33 | 43 | 20 | 7 | 0 | 7 | 7 | 8 | U18 | 6 | 2 | 3 | 5 | 0 |
| 2009–2010 | EHC Biel | Elite Jr. A | 33 | 11 | 32 | 43 | 67 | – | – | – | – | – | U18 | 6 | 0 | 2 | 2 | 2 |
|  | EHC Biel | NLA | 14 | 2 | 1 | 3 | 6 | – | – | – | – | – |
| 2010–2011 | HC Ajoie | NLB | 1 | 0 | 0 | 0 | 0 | – | – | – | – | – | JMM | 6 | 0 | 0 | 0 | 0 |
|  | EHC Biel | Elite Jr. A | 13 | 10 | 21 | 31 | 8 | – | – | – | – | – |
|  | EHC Biel | NLA | 29 | 0 | 0 | 0 | 4 | – | – | – | – | – |
| 2011–2012 | EHC Biel | Elite Jr. A | 1 | 0 | 1 | 1 | 2 | – | – | – | – | – | JMM | 6 | 3 | 0 | 3 | 2 |
|  | EHC Biel | NLA | 43 | 6 | 7 | 13 | 10 | 5 | 0 | 1 | 1 | 2 |
| 2012–2013 | EHC Biel | NLA | 49 | 2 | 7 | 9 | 8 | – | – | – | – | – |
| 2013–2014 | EHC Biel | NLA | 29 | 4 | 2 | 6 | 12 | – | – | – | – | – |
| 2014–2015 | EHC Biel | NLA | 49 | 8 | 16 | 24 | 20 | 7 | 1 | 2 | 3 | 4 |
| 2015–2016 | EHC Biel | NLA | 38 | 9 | 16 | 25 | 8 | – | – | – | – | – | MM | 3 | 0 | 0 | 0 | 2 |
| 2016–2017 | EHC Biel | NLA | 44 | 11 | 22 | 33 | 4 | 1 | 0 | 0 | 0 | 0 | MM | 8 | 2 | 1 | 3 | 0 |
| 2017–2018 | SC Bern | NLA | 47 | 15 | 26 | 41 | 18 | 11 | 2 | 6 | 8 | 2 | OK | 4 | 0 | 1 | 1 | 0 |
|  |  |  |  |  |  |  |  |  |  |  |  |  | MM | 10 | 3 | 2 | 5 | 0 |
| 2018–2019 | SC Bern | NLA | 50 | 15 | 23 | 38 | 14 | 9 | 4 | 3 | 7 | 2 | MM | 8 | 1 | 2 | 3 | 2 |
| 2019–2020 | Edmonton Oilers | NHL | 58 | 5 | 5 | 10 | 6 | 1 | 0 | 0 | 0 | 0 |
|  | Bakersfield Condors | AHL | 2 | 0 | 1 | 1 | 0 | – | – | – | – | – |
| 2020–2021 | SC Bern | NLA | 14 | 5 | 3 | 8 | 4 | – | – | – | – | – |
|  | Edmonton Oilers | NHL | 34 | 2 | 1 | 3 | 10 | 2 | 0 | 0 | 0 | 4 |
| 11 kautta | yhteensä | NLA | 406 | 77 | 123 | 200 | 108 | 33 | 7 | 12 | 19 | 10 |
| 2 kautta | yhteensä | NHL | 92 | 7 | 6 | 13 | 16 | 3 | 0 | 0 | 0 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Gaëtan Haas**.
* Gaëtan Haas The Internet Hockey Databasessa (englanniksi)
* Gaëtan Haas *Elite Prospects*. Everysport Media Group AB.  (englanniksi)

### Viitteet

1. ↑  Gaëtan Haas (@gats92) | Twitter
2. 1 2 3 4 5 6  Gaëtan Haas *Elite Prospects*. Everysport Media Group AB.  (englanniksi)
3. ↑  Gaëtan Haas wechselt zum SCB *scb.ch*.  10.11.2016. SC Bern Eishockey AG.  Arkistoitu 3.10.2017. Viitattu 12.2.2018. (saksaksi)
4. ↑  SCB's Gaëtan Haas scouted by the Chicago Blackhawks *swisshockeynews.ch*.  3.2.2018. Verein swisshockeynews.ch. Viitattu 12.2.2018. (englanniksi)
5. ↑
6. ↑
7. ↑
8. ↑  GAME SUMMARY (pdf)  7.11.2014. IIHF. Viitattu 12.2.2018. (englanniksi)
9. ↑  Switzerland vs Russia – EHC – 2016–17 Euro Hockey Challenge – boxscore (pdf) *pointstreak.com*.  8.4.2015. Pointstreak Sports Technologies Inc. Viitattu 12.2.2018.
10. ↑  BEST PLAYERS PER GAME (pdf)  5.1.2012. IIHF.  Arkistoitu 5.1.2016. Viitattu 12.2.2018. (englanniksi)
11. ↑  BEST PLAYERS PER GAME (pdf)  20.4.2009. IIHF. Viitattu 12.2.2018. (englanniksi)